તાજેતરમાં કેબિનેટ સચિવ પી કે સિંહા સરકારી વહીવટીતંત્રના સચિવો તેમજ કર્મચારીઓને નોટ મોકલીને તાકીદ કરી છેકે, માર્ચના અંતથી એપ્રિલના પ્રથમ સપ્તાહમાં દિલ્હી ખાતે યોજાઈ રહેલા તિબેટના રાજકીય વડા – બૌધ્ધ ધર્મગુરુ દલાઈ લામાના થેન્ક યૂ ઈન્ડિયા કાર્યક્રમમાં કોઈએ હાજર રહેવું નહિ. દલાઈ લામાનો કાર્યક્રમ દિલ્હી ખાતે ત્યાગરાજ કોમ્પ્લેકસમાં યોજાઈ રહ્યો છે. ગત 22 ફેબ્રુઆરીના વિદેશ સચિવ શ્રી વિજય ગોખલેએ એક પરિપત્ર કેન્દ્રના ગૃહ સચિવ પી. કે. સિંહાને પાઠવીને ઉપરોક્ત ફરમાન જારી કર્યું હતું. ચારદિવસ બાદ આ માહિતી કેન્દ્રના વરિષ્ઠ નેતાઓ તેમજ સરકારી વહીવટીતંત્રના ઉચ્ચ અધિકારીઓ તેમજ સરકારી તંત્રના કર્મચારીઓને પાઠવવામાં આવી હતી.